**II. Felhívásspecifikus kiválasztási kritériumok**

Kizárólag az általános kiválasztási kritériumokat kiegészítő, felhívásspecifikus kiválasztási kritériumok kerülnek felsorolásra.

**TOP\_Plusz-3.1.3-23 Helyi humán fejlesztések**

1. **Felhívás célja, tartalma azonosítása:**

A felhívás célja a Vármegyei Esélyteremtő Paktumok vármegyei szolgáltatáshiányokra válaszoló intézkedéseinek megvalósítását támogató tevékenységek megvalósítása. Ennek érdekében a Felhívás beavatkozásai keretében lehetőség van:

* Vármegyei Felzárkózási Fórumok keretében meglévő Szolgáltatási Út Térkép és Vármegyei Esélyteremtő Paktum felülvizsgálatára, módosítására, ezen dokumentumok hiányában újak készítésére;
* a szociális alapszolgáltatásokhoz és gyermekjóléti alapellátásokhoz kapcsolódó szemléletformálásra;
* társadalmi befogadást, társadalmi kohéziót és identitást, munkaerő-piaci kompetenciát és együttműködések erősítését célzó közösségi programok megvalósítására;
* a szolgáltatásokhoz való hozzáférés javítására, összehangolására;
* egészségfejlesztési és egészségügyi prevenciós programok szervezésére;
* valamint szemléletformáló tevékenységek, programok megvalósítására.

A Felhívás keretében a Vármegyei Esélyteremtő Paktumokhoz illeszkedő tevékenységek megvalósítása támogatható. A tevékenységek megvalósításának fókuszában a hátrányos helyzetű csoportok állhatnak. TKR kiemelt eljárásrend esetében az illeszkedést az első mérföldkőig szükséges bemutatni. TKR standard eljárásrend esetében az illeszkedést a támogatási kérelem benyújtásakor a megalapozó dokumentumban szükséges bemutatni.

A felhívás hozzájárul a Duna Régió Stratégia alábbi fellépéseinek megvalósulásához:

* 3. pillér, KK 9, 4. FELLÉPÉS: Küzdelem a szegénység ellen és a társadalmi elfogadás támogatása
* 4. pillér, KK 10, 1. FELLÉPÉS: Az intézményi kapacitások fejlesztése a kiváló minőségű közszolgáltatások biztosításához
* 4. pillér, KK 10, 7. FELLÉPÉS: A civil társadalom és a helyi szereplők bevonásának erősítése a Duna régióban.

1. **Pályázók köre:**

A felhívásra támogatási kérelmet önállóan nyújthat be – eljárásrend függvényében – a vármegyei önkormányzat vagy települési önkormányzat.

1. **Földrajzi területi korlátozás:**

A projekt célterületét/célterületeit a kevésbé fejlett régiók esetében a felhívás mellékletét képező területspecifikus (TKR kiemelt és TKR standard eljárásrendű) mellékletek szerinti vármegyék települései alkothatják, kivéve az Integrált Területi Programokban meghatározott azon városokat és várostérségeket, amelyek a Fenntartható Városfejlesztési eszköz keretében jogosultak támogatási kérelmet benyújtani.

1. **Támogatási összeg:**

72,7 Mrd Ft

1. **Elbírálás módja:**

A projektekről TKR standard és kiemelt eljárás szabályai szerint születik döntés.

1. **Alkalmazott kiválasztási eljárásrend:**

TKR standard és kiemelt.

A felhívásra beérkező támogatási kérelmek a Korm. rendelet alapján területi kiválasztási eljárásrend alapján kerülnek kiválasztásra.

1. **A felhívás a következő OP indikátorok teljesítéséhez járul hozzá:**

|  |  |
| --- | --- |
| **Élhető települések tevékenységcsoport vonatkozásában** | |
| Hátrányos helyzetűeket célzó programok száma | TPO13 |
| Egyéb, nem közösségi célú programok száma | TPO14 |
| A programokkal elért hátrányos helyzetű személyek száma | TPR05 |
| Azon települések száma, ahol javult a foglalkoztatáshoz, oktatáshoz, egészségügyhöz, szociális és/vagy lakhatási szolgáltatásokhoz való hozzáférés | TPR10 |

1. **Felhívásspecifikus nem hiánypótoltatható jogosultsági kritériumok:**

Nem releváns.

1. **Felhívásspecifikus hiánypótoltatható jogosultsági kritériumok:**
2. A hiánypótolható, kötelezően csatolandó mellékletek benyújtásra kerültek.
3. **Felhívásspecifikus tartalmi kiválasztási kritériumok:**

| **Azonosító** | **Kritérium megnevezése** | **Tartalmi magyarázat** | **Értékelési módszertan** | **Minősítés**  **(Megfelelt/Nem felelt meg/Részben megfelelt/Nem releváns)** |
| --- | --- | --- | --- | --- |
|  | Illeszkedés a TOP Plusz céljaihoz. | A helyi humán fejlesztések célcsoportja a hátrányos helyzetűek, a Megyei Esélyteremtő Paktumban megjelölt, az egyenlő bánásmódról és az esélyegyenlőség előmozdításáról szóló 2003. évi CXXV. törvényben nevesített csoportok, kiemelten a nők, a mélyszegénységben élők, romák, a fogyatékkal élők, valamint a gyermekek és az idősek. | A megalapozó dokumentum adott pontjában szükséges bemutatni a helyzetelemzés megállapításai alapján kijelölt célcsoporto(ka)t és annak illeszkedését a kritériumhoz. | Megfelelt / Nem felelt meg |
|  | Illeszkedés a TOP Plusz céljaihoz. | A beavatkozásoknak illeszkednie kell a Megyei Esélyteremtő Paktumokhoz, azok megyei szolgáltatáshiányokra válaszoló intézkedéseinek megvalósítását szolgálják. | TKR standard eljárásrend esetében az az adott Megyei/Vármegyei Esélyteremtő Paktumokhoz illeszkedést a támogatási kérelem benyújtásakor a megalapozó dokumentum adott pontjában szükséges bemutatni.  TKR kiemelt eljárásrend esetében az illeszkedést az első mérföldkőig szükséges bemutatni és betervezni a mérföldkőhöz. | Megfelelt / Nem felelt meg |
|  | Szakmai indokoltság, megalapozottság | A beavatkozások helyi társadalmi szükségletekre reagálnak. | A megalapozó dokumentum adott pontjában szükséges bemutatni:   * a projekt által érintett célterület(ek) bemutatását, helyzetelemzését, * a fejlesztés indokoltságát, szükségét, ideértve az igényfelmérési szempontokat (pl.: projekt szempontjából releváns stratégiai dokumentumokhoz való illeszkedések bemutatása, pl.: egy stratégia alapos helyzetelemezés során feltárta és alátámasztotta egy adott funkció, tevékenység szükségességét (VEP, SZÚT illeszkedés kapcsolódó pontjaira való hivatkozás, HEP stb.); célterület lakossága, ill. azon belül egy célcsoport igényei; intézményrendszert működtetető szakemberek, (pl.: kulturális intézmények, szociális intézmények) igényei; projekt munkacsoport által megfogalmazott igények, fejlesztési szükségletek.) * a projekt megalapozottságát (egyszerűsített közgazdasági elemzését). | Megfelelt / Nem felelt meg |
|  | Partnerség | A projekt munkacsoport létrehozásra került és a támogatási kérelem benyújtását megelőzően legalább egy projekt munkacsoport ülésre sor került. A támogatási kérelemhez benyújtásra került az együttműködési megállapodás és az ülés(ek) jegyzőkönyve(i). | A megalapozó dokumentumban szükséges bemutatni a projekt munkacsoport létrehozásához kapcsolódó szempontokat, a projekt munkacsoport támogatási kérelem benyújtása előtti ülésének/üléseit. A támogatási kérelemhez csatolandó az együttműködési megállapodás és az ülés(ek) jegyzőkönyve(i). | Megfelelt / Nem felelt meg / Részben megfelelt |
|  | Szakmai indokoltság, megalapozottság | A fejlesztés megvalósításának időtartama a felhívásban megadott időintervallum maximumán belül van. | A projektadatlapon megadott információk alapján vizsgálni szükséges, hogy a tervezett fejlesztés befejezésre kerül-e a felhívás szerint meghatározott határidőn belül. | Megfelelt / Nem felelt meg |
|  | Horizontális szempontok | Esélyegyenlőségi képzésen való részvétel | Elvárás, hogy a kedvezményezett vezető tisztségviselői, illetve alkalmazottként foglalkoztatott munkatársai (legalább 2 fő vezető tisztségviselő és legalább 2 fő alkalmazott létszámban) – személyesen vagy online – esélyegyenlőségi képzésen vegyenek részt minimum 6 óra terjedelemben.  A vizsgálat a megalapozó dokumentumban tett vállalás alapján végezhető el.  Konzorciumi pályázás esetén a meghatározott minimum létszám a konzorcium egészére értendő.  Amennyiben egy adott támogatást igénylőnek több támogatott projektje érintett az elvárással, úgy a képzésen résztvevők létszáma nem adódik össze, az elvégzett képzés több projekthez igazolható. | Megfelelt / Nem felelt meg |
|  | Költségvetés vizsgálata | A támogatási kérelem projektmérete az adott területspecifikus mellékletben megállapított projektméret korlátoknak megfelel. | A projektadatlapon megadott információk alapján vizsgálni szükséges az adott területspecifikus mellékletben megállapított projektméret korlátoknak való megfelelést. | Megfelelt / Nem felelt meg |
| **Előnyben részesítést biztosító szempontok** | | | | |
|  | Költséghatékonyság | A projekt „TPR05 A programokkal elért hátrányos helyzetű személyek száma” c. indikátor OP célérték teljesüléséhez való hozzájárulásának mértéke forrásarányos módon tervezett. | **Nem felelt meg:** Amennyiben a projektben a TPR05 indikátorra tett célérték vállalás esetében az 1 főre eső támogatási kérelem benyújtásakori igényelt támogatási összeg meghaladja a 47 204 forintot.  **Részben megfelelt:** Amennyiben a projektben a TPR05 indikátorra tett célérték vállalás esetében az 1 főre eső támogatási kérelem benyújtásakori igényelt támogatási összeg 45 000 - 47 204 forint.  **Megfelelt:** Amennyiben a projektben a TPR05 indikátorra tett célérték vállalás esetében az 1 főre eső támogatási kérelem benyújtásakori igényelt támogatási összeg 45 000 forint alatti. | Megfelelt / Nem felelt meg / Részben megfelelt |
|  | Szakmai indokoltság | A projekt hozzájárulása a „TPR05 A programokkal elért hátrányos helyzetű személyek száma” c. indikátor OP célérték teljesüléséhez. | **Nem felelt meg:** Projekt szinten a „TPR05 A programokkal elért hátrányos helyzetű személyek száma” indikátor célérték vállalás nem éri el az 500 főt, vagy nem került vállalásra az indikátor.  **Részben megfelelt:** Projekt szinten a „TPR05 A programokkal elért hátrányos helyzetű személyek száma” indikátor célérték vállalás 501 - 2500 fő közötti.  **Megfelelt:** Projekt szinten a „TPR05 A programokkal elért hátrányos helyzetű személyek száma” indikátor célérték vállalás meghaladja a 2500 főt. | Megfelelt / Nem felelt meg / Részben megfelelt |
|  | Integráltság | Komplex tevékenység megvalósítása. | **Nem felelt meg:** Amennyiben csak egy önállóan támogatható tevékenység kerül megvalósításra..  **Részben megfelelt:** Amennyiben két önállóan támogatható tevékenység kerül megvalósításra.  **Megfelelt:** Amennyiben kettőnél több önállóan támogatható tevékenység kerül megvalósításra. | Megfelelt / Nem felelt meg / Részben megfelelt |
|  | Szinergia | A projekt kapcsolódik TOP Plusz ERFA forrásból támogatott fejlesztésekhez. | **Megfelelt**: Amennyiben a projekt közvetlenül kapcsolódik legalább két TOP Plusz ERFA forrásból támogatott fejlesztéshez.  **Részben megfelelt:** Amennyiben a projekt közvetlenül kapcsolódik egy TOP Plusz ERFA forrásból támogatott fejlesztéshez.  **Nem felelt meg:** Amennyiben a projekt közvetlenül nem kapcsolódik TOP Plusz ERFA forrásból támogatott fejlesztéshez.  Közvetlen kapcsolódás alatt a hatályos támogatási szerződéssel rendelkező és/vagy megvalósult projektek értendők. A megalapozó dokumentumban szükséges bemutatni a szempontnak való megfelelést a kapcsolódó projekt rövid bemutatásával és projekt azonosítójának megadásával.  Amennyiben a projekt több települést érint, legalább egyik fejlesztéssel érintett település esetében a kapcsolódásnak megállapíthatónak kell lenni. | Megfelelt / Nem felelt meg / Részben megfelelt |

**Területspecifikus kiválasztási kritériumok**

**a TOP Plusz-3.1.3-23 kódszámú,**

**Helyi humán fejlesztések című felhívásban**

**Győr-Moson-Sopron vármegye**

|  | **Értékelési szempont** | **Adható pontszám** | **Magyarázat** |
| --- | --- | --- | --- |
| **0.** | A projekt tartalmi megfelelősége. | **0-34** | Az általános és felhívás-specifikus szövegesen értékelt releváns kiválasztási kritériumok alapján elért pontszám arányos összege. |
|  | **Hozzájárulás a megyei területfejlesztési program prioritásaihoz** | | |
|  | A tervezett projekt hozzájárulása a területfejlesztési program által meghatározott prioritásokhoz és az ezekhez rendelt intézkedésekhez. | 0/5 | Győr-Moson-Sopron Megyei Területfejlesztési Stratégiai Program 3. Prioritások azonosítása fejezet (28. oldaltól).  A dokumentum elérhetősége:  <https://gyms.hu/gyor-moson-sopron-megye-strategiai-dokumentumok-2021-2027/>  **0 pont:** Amennyiben a projekt nem illeszkedik az 5. " Egészséges, aktív és támogató társadalom” prioritáshoz vagy az illeszkedés a támogatási kérelemben nem került bemutatásra.  **5 pont:** A tervezett projekt részletesen bemutatja az adott prioritáshoz és az ahhoz rendelt intézkedéshez való illeszkedést. Prioritás 5 (58. oldal): Egészséges, aktív és támogató társadalom  A szempontnak való megfelelést a megalapozó dokumentumban szükséges bemutatni. |
|  | **Területi egyenlőtlenségek csökkentése** | | |
|  | A fejlesztés a 105/2015.(IV.23.) Korm. rendeletben nevesített társadalmi-gazdasági és infrastrukturális szempontból kedvezményezett vagy jelentős munkanélküliséggel sújtott településen valósul meg. | 0/5 | A megalapozó dokumentumban szükséges rögzíteni a fejlesztéssel (projekt célterületével) érintett településeket és jogszabály szerinti besorolásuk bemutatását.  A feltétel teljesülésének vizsgálata a 105/2015. (IV. 23.) Korm. rendelet 2. sz. melléklete alapján történik: <http://njt.hu>  **0 pont:** amennyiben a fejlesztés (projekt célterületének) helyszíne a jogszabállyal nem érintett.  **5 pont:** amennyiben a fejlesztés (projekt célterületének) helyszíne a társadalmi-gazdasági és infrastrukturális szempontból kedvezményezett és / vagy jelentős munkanélküliséggel sújtott településen valósul meg.  Amennyiben a projekt több település közigazgatási területét érinti, úgy minden érintett település figyelembe vehető és már egy település érintettsége esetén megadandó a pontszám. Amennyiben több település érintett, melyek eltérő kategóriába tartoznak, az adott projekt szempontjából releváns legmagasabb pontszámú kategóriát szükséges a pontozás során figyelembe venni. |
|  | A fejlesztés a vármegye kedvezményezett besorolású járásában valósul meg (290/2014.(XI.26.) Korm. rendelet szerint). | 0/3 | A megalapozó dokumentumban szükséges rögzíteni a fejlesztéssel (projekt célterületével) érintett településeket és jogszabály szerinti besorolásuk bemutatását.  A feltétel teljesülésének vizsgálata a 290/2014. (XI. 26.) Korm. rendelet 3. sz. melléklete alapján történik: <http://njt.hu>  **0 pont**: Amennyiben a projekt megvalósításával érintett település(ek) a jogszabály szerinti kedvezményezett járás kategóriába nem sorolható(ak).  **3 pont**: Amennyiben a projekt megvalósításával érintett település kedvezményezett járásba tartozik.  Amennyiben a projekt több település közigazgatási területét érinti, úgy minden érintett település figyelembe vehető és már egy település érintettsége esetén megadandó a pontszám. |
|  | A projekt keretében szemléletformáló tevékenységek, programok megvalósítása tervezett. | 0/5 | A megalapozó dokumentumban szükséges bemutatni a szempontnak való megfelelést.  **0 pont**: amennyiben a projekt nem tartalmazza szemléletformáló tevékenység, program (a Felhívás 2.1.1. B) a) a2) 1), 2.1.1. B) a) a3) 3) és 2.1.2.2. A) pontjai szerint) megvalósítását.  **5 pont**: amennyiben a projekt szemléletformáló tevékenység, program (a Felhívás 2.1.1. B) a) a2) 1), 2.1.1. B) a) a3) 3) és 2.1.2.2. A) pontjai szerint) megvalósítását tartalmazza. |
|  | **Népességmegtartó képesség erősítése, élhető település kialakítása** | | |
|  | A projekt hozzájárulása a térségi szemlélethez. | 0/5/10 | **10 pont:** amennyiben a projekt által lefedett célterület lakosságszáma meghaladja a 10 ezer főt.  **5 pont:** amennyiben a projekt által lefedett célterület lakosságszáma 5 ezer és 10 ezer fő között van.  **0 pont:** a projekt által lefedett célterület lakosságszáma 5 ezer fő alatt van.  A szempontnak való megfelelés a megalapozó dokumentum és a projektdokumentáció alapján kerül vizsgálatra.  Az adatok forrása: KSH online elérhető helységnévtára (<http://www.ksh.hu/apps/hntr.main>) szerinti, a támogatási kérelem benyújtásakor rendelkezésre álló legfrissebb adatok alapján. |
|  | A fejlesztés komplexitása. | 0/5/10 | **0 pont:** amennyiben a támogatási kérelem csak egy – a Felhívás 2.1.1. B) pontjában szereplő – önállóan támogatható tevékenységre terjed ki.  **5 pont:** amennyiben a projekt legalább – a Felhívás 2.1.1. B) pontjában szereplő – kettő önállóan támogatható tevékenységelemet tartalmaz.  **10 pont:** amennyiben a projekt legalább három – a Felhívás 2.1.1. B) pontjában szereplő – önállóan támogatható tevékenységelemet tartalmaz.  A szempontnak való megfelelést a megalapozó dokumentumban kell bemutatni. |
|  | **Társadalmi kohézió erősítése** | | |
|  | Több önállóan nem támogatható, választható tevékenységet is tartalmaz a támogatási kérelem. | 0/5/10 | **10 pont:** amennyiben a projekt 3-nál több db önállóan nem támogatható, választható tevékenységet tartalmaz a felhívás 2.1.2.2. pontjában felsoroltak közül.  **5 pont:** amennyiben a projekt 1-3 db önállóan nem támogatható, választható tevékenységet tartalmaz a felhívás 2.1.2.2. pontjában felsoroltak közül. **0 pont:** amennyiben a projekt nem tartalmaz önállóan nem támogatható, választható tevékenységet a Felhívás 2.1.2.2. pontjában felsoroltak közül.  A kötelezően megvalósítandó tevékenységek tervezéséért többletpont nem adható. A választható tevékenységek egy vagy több főtevékenységhez is tartozhatnak.  A szempontnak való megfelelés a megalapozó dokumentum és a projektdokumentáció alapján kerül vizsgálatra. |
|  | A projekt hozzájárulása a partnerséghez. | 0/5/10 | **10 pont:** amennyiben a projekt megvalósításában konzorciumi partnerként települési önkormányzat (GFO 321) mellett legalább 2 különféle GFO kóddal rendelkező szervezet vesz részt a felhívás 1.1. B) b7)-b11) pontjában felsoroltak közül.  **5 pont:** amennyiben a projekt megvalósításában konzorciumi partnerként települési önkormányzat (GFO 321) mellett legalább 1 különféle GFO kóddal rendelkező szervezet vesz részt a felhívás 1.1. B) b7)-b11) pontjában felsoroltak közül.  **0 pont:** amennyiben a projekt megvalósításában konzorciumi partnerként települési önkormányzat (GFO 321) mellett másféle GFO kóddal rendelkező szervezet nem vesz részt a felhívás 1.1. B) b7)-b11) pontjában felsoroltak közül.  A szempontnak való megfelelés a megalapozó dokumentum és a projektdokumentáció és a konzorciumi együttműködési megállapodás a támogatási kérelemhez dokumentum alapján kerül vizsgálatra. |
|  | A projekt közvetlenül kapcsolódik a település egyéb TOP Plusz ERFA forrásból támogatott fejlesztéséhez. | 0/5 | **0 pont:** amennyiben a projekt közvetlenül nem kapcsolódik a település egyéb TOP Plusz ERFA forrásból támogatott fejlesztéséhez.  **5 pont:** amennyiben a projekt közvetlenül kapcsolódik a település egyéb TOP Plusz ERFA forrásból támogatott fejlesztéséhez.  Közvetlen kapcsolódás alatt a hatályos támogatási szerződéssel rendelkező és/vagy megvalósult projektek értendők.  Amennyiben a projekt több település fejlesztését érinti, és legalább egyik település esetében a kapcsolódás megállapítható, úgy **5 pont** adható.  A megalapozó dokumentumban szükséges bemutatni a szempontnak való megfelelést a kapcsolódó projekt rövid bemutatásával és projekt azonosítójának megadásával. |
|  | **Összesen:** | **97** |  |