**II. Felhívásspecifikus kiválasztási kritériumok**

Kizárólag az általános kiválasztási kritériumokat kiegészítő, felhívásspecifikus kiválasztási kritériumok kerülnek felsorolásra.

**TOP\_Plusz-6.1.2-21 4 és 5 számjegyű utak fejlesztése**

1. **Felhívás célja, tartalma azonosítása:**

A Felhívás célja helyi gazdasághoz, a települések és a települési üzleti infrastruktúra, gazdasági területek elérhetőségét, a logisztikát és a munkavállalók mobilitását támogató térségi és helyi közlekedési infrastruktúra fejlesztése. Ennek keretében az elérhetőség javítása, ezen belül is a vidéki térségekből a gazdasági központokba irányuló – alacsonyabb rendű 4-5 számjegyű – kül- és belterületi utak felújítása és fejlesztése, annak érdekében, hogy a kisebb települések munkavállalói számára a betelepülő vállalkozások és a fejlesztett üzleti infrastruktúra, így a munkaerőpiaci vonzásközpontok (gazdasági övezetek, iparterületek) elérhetővé váljanak.

A 4 és 5 számjegyű, állami tulajdonban lévő közutak fejlesztésére a 290/2014. (XI. 6.) Korm. rendelet szerinti kedvezményezett járásokban van lehetőség, kiemelt figyelemmel a 36 komplex programmal fejlesztendő járásra. Nem kedvezményezett járás területén megvalósuló fejlesztésre kizárólag indokolt esetben van mód (pl.: több járást érintő úthálózat folytatólagos felújítása vagy hátrányos helyzetű járás teljes úthálózatának igazoltan megfelelő útminősége esetén).

A felhívás a Nemzeti Közlekedési Infrastruktúra-fejlesztési Stratégia alábbi céljával összhangban áll: a gazdaság és a jólét mobilitási feltételeinek biztosítása, a közlekedési mobilitás alakítása az egyéni és a közösségi közlekedés harmonikus fejlődésével.

A felhívás hozzájárul a Duna Régió Stratégia 1. pillér, KK 1b, 5. Fellépés: A határokon átnyúló regionális/helyi infrastruktúra és a vidéki területek megközelíthetőségének javítása a másodlagos és harmadlagos szállítási infrastruktúra megvalósításának támogatásával c. fellépésének megvalósulásához.

1. **Pályázók köre:**

Önállóan támogatási kérelmet a Magyar Közút Nonprofit Zrt. (GFO 573) nyújthat be. Önállóan nem, kizárólag konzorciumi partnerként nyújthatnak be támogatási kérelmet a települési önkormányzatok (GFO 321).

1. **Földrajzi területi korlátozás:**

A Felhívás 13.1. pontjával összhangban a kevésbé fejlett régiók esetében a felhívás mellékletét képező területspecifikus mellékletek szerinti megyék településein, kivéve a vármegyei Integrált Területi Programokban meghatározott azon városok és várostérségek lakott területen belüli részeit, amelyek a Fenntartható Városfejlesztési eszköz keretében jogosultak támogatási kérelmet benyújtani.

1. **Támogatási összeg:**

155,33 Mrd Ft

1. **Elbírálás módja:**

A projektekről TKR standard eljárás szabályai szerint születik döntés.

1. **Alkalmazott kiválasztási eljárásrend:**

TKR standard.

A felhívásra beérkező támogatási kérelmek a Korm. rendelet alapján területi kiválasztási eljárásrend alapján kerülnek kiválasztásra.

1. **A felhívás a következő OP indikátorok teljesítéséhez járul hozzá:**

|  |  |
| --- | --- |
| **Indikátor megnevezése** | **Kódszám** |
| Átépített vagy korszerűsített közutak hossza – nem TEN-T | RCO46 |

1. **Felhívásspecifikus nem hiánypótoltatható jogosultsági kritériumok:**

Nem releváns.

1. **Felhívásspecifikus hiánypótoltatható jogosultsági kritériumok:**
2. A támogatási kérelemben szereplő, az igényelt támogatásra vonatkozó táblázatok adatai egyezőek.
3. A fejlesztés megvalósításának időtartama a felhívásban megadott időintervallum maximumán belül van.
4. A hiánypótolható, kötelezően csatolandó mellékletek benyújtásra kerültek.
5. A támogatást igénylő rendelkezik az egyenlő bánásmódról és az esélyegyenlőség előmozdításáról szóló 2003. évi CXXV. törvény 63. §-a szerinti esélyegyenlőségi tervvel.
6. **Felhívásspecifikus tartalmi kiválasztási kritériumok:**

| **Azonosító** | **Kritérium megnevezése** | **Tartalmi magyarázat** | **Értékelési módszertan** | **Minősítés**  **(Megfelelt/Nem felelt meg/Részben megfelelt/Nem releváns)** |
| --- | --- | --- | --- | --- |
|  | Illeszkedés a TOP Plusz céljaihoz. | A települések és a települési üzleti infrastruktúra, gazdasági területek elérhetőségét, a logisztikát és a munkavállalók mobilitását támogató térségi és helyi közlekedési infrastruktúra fejlesztése. Cél az elérhetőség javítása, ezen belül is a vidéki térségekből a gazdasági központokba irányuló alacsonyabb rendű utak fejlesztése annak érdekében, hogy a kisebb települések munkavállalói számára a betelepülő vállalkozások és az üzleti infrastruktúra, így a munkaerőpiaci vonzásközpontok (gazdasági övezetek, iparterületek) elérhetővé váljanak, a vállalkozások pedig megfelelő mértékben találjanak munkavállalókat.  A 4 és 5 számjegyű, állami tulajdonban lévő közutak fejlesztésére a 290/2014. (XI. 6.) Korm. rendelet szerinti kedvezményezett járásokban van lehetőség, kiemelt figyelemmel a 36 komplex programmal fejlesztendő járásra. Nem kedvezményezett járás területén megvalósuló fejlesztésre kizárólag indokolt esetben van mód (pl.: több járást érintő úthálózat folytatólagos felújítása vagy hátrányos helyzetű járás teljes úthálózatának igazoltan megfelelő útminősége esetén) | A Megalapozó dokumentum adott pontjában szükséges bemutatni a projekt keretében fejlesztésre kerülő utak/útszakaszok besorolását, érintett településeket és azok kedvezményezett járásokba tartozását, valamint a 2021-27-es programozási időszakban TOP Pluszt érintően az adott vármegyén belül komplex programmal fejlesztendő járásokban tervezett 4-5 számjegyű útfejlesztéseket és kapcsolódó infrastrukturális munkákat.  Kizárólag **a kistelepülésekről a járásközpontokba haladó útszakaszok** támogathatók.  Vizsgálni szükséges, hogy a megalapozó dokumentumban megfelelően indoklásra került-e a kiválasztott útszakasz fejlesztésének szükségessége és más fejlesztendő útszakaszokhoz képest történt priorizálása (pl. útminőség, forgalmi vagy baleseti adatok stb.). | Megfelelt / Nem felelt meg |
|  | Kizáró okok vizsgálata | Az elmúlt 10 évben felújított útszakasz fejlesztése (burkolatcsere és/vagy alépítmény) nem támogatható. | Vizsgálni szükséges a megalapozó dokumentumban megadott információk alapján, hogy a projekttel érintett útszakaszon milyen fejlesztések történtek az elmúlt 10 évben bármilyen forrásból. Amennyiben az útszakasz az elmúlt 10 évben teljes sávszélességű alépítmény vagy kopóréteg felújítással, megerősítéssel, korszerűsítéssel érintett, úgy a támogatási kérelem nem támogatható.  Nem értendő ide a sávos felújítás (pl. útburkolat alatti közműcserék miatt szükséges javítások), kátyúzások, pontszerű felújítások, javítások. | Megfelelt / Nem felelt meg |
|  | Szakmai indokoltság, megalapozottság | A beruházás biztosítja a biztonságos közlekedési feltételeket valamennyi közlekedő számára. | A projekt a közúti közlekedésről szóló 1988. I. tv. 8. § (1a) bekezdésével összhangban került tervezésre valamennyi érintett közlekedő igényeinek a figyelembevételével.  A beavatkozás tervezése és megvalósítása során úgy kell eljárni, hogy a biztonságos közlekedési feltételek valamennyi közlekedő számára biztosítottak legyenek, ezért a gyengébb közlekedők védelme érdekében a gyalogos, kerékpáros és a közösségi közlekedési módok biztonságos közlekedési feltételeinek a fejlesztését és kialakítását is tervezni szükséges a beavatkozásokban. Az egyes közlekedési módok tervezésének az elhagyása akkor lehetséges, ha az adott beruházásnak ilyen közlekedési mód felülete vagy útvonala egyértelműen nem a része.  Megalapozó dokumentum adott pontjában szükséges nyilatkozni az elvárás vállalásáról és projektben való érvényesítéséről. Az elvárás érvényesülésének bemutatása és ellenőrzése a részletes műszaki dokumentáció alapján történik, melyet legkésőbb az 1. mérföldkőig szükséges benyújtani. | Megfelelt / Nem felelt meg |
|  | Fenntarthatóság és horizontális szempontok | Olyan fejlesztés támogatható, amely figyelembe veszi a fenntartható közlekedési módokat és a közösségi közlekedés biztosítását. | A Megalapozó dokumentum tervezzen a fenntartható közlekedésfejlesztés támogatásával, kiemelten a kerékpáros infrastruktúra kiépítésével, ahol a kerékpáros forgalmi igények indokolják. Ehhez a megalapozó dokumentumban szükséges bemutatni, hogy a környező települések önkormányzataival történt előzetes egyeztetések alapján van-e kerékpáros infrastruktúra fejlesztési igény, ill. amennyiben van, az várhatóan milyen nyomvonalon történne, van-e a fejlesztés kapcsán figyelembe vehető, beépíthető műszaki tartalom.  Mindegyik közútfejlesztés esetén elvárás a szándéknyilatkozat benyújtása a területileg illetékes közösségi közlekedést biztosító közszolgáltatótól, hogy kiszámítható és az utazási igényekhez igazodó menetrend szerint üzemeltetik a személyszállítást (amennyiben releváns). | Megfelelt / Nem felelt meg |
|  | Fenntarthatóság és horizontális szempontok | Környezeti fenntarthatóság | DNSH összhang megteremtése:   * Vizsgálni szükséges, hogy a tervezett szakmai-műszaki megoldások a vízvisszatartási elveket figyelembe vették-e, amennyiben releváns. * Vizsgálni szükséges, hogy a beavatkozás során a meglévő növényzet pótlása, új növények telepítése megtörténik-e. | Megfelelt / Nem felelt meg |
|  | Horizontális elvek | Nemek közti esélyegyenlőség:  Gyermekgondozáshoz kapcsolódó ellátás, támogatás (pl. GYES, GYED) igénybevétele alatti kapcsolattartás. | Elvárás, hogy a kedvezményezett vállalja a gyermekgondozáshoz kapcsolódó ellátás, támogatás (pl. GYES, GYED) igénybevétele alatt keresőtevékenységet nem folytató – kizárólag az együttműködésre nyitott – munkatársakkal való szervezett, dokumentált – szakmai és munkaközösségi fókuszú – kapcsolattartást.  Az erre vonatkozó vállalást a megalapozó dokumentumban leírtak alapján szükséges vizsgálni.  Konzorciumi pályázás esetén minden konzorciumi tag esetében szükséges a kapcsolattartás vállalása.  Az együttműködésre nem nyitott munkatársak esetében a kapcsolattartás nem elvárás. | Megfelelt / Nem felelt meg / Nem releváns |
| **Előnyben részesítést biztosító szempontok** | | | | |
|  | Költséghatékonyság | A projekt „RCO46 - Átépített vagy korszerűsített közutak hossza – nem TEN-T”” c. indikátor OP célérték teljesüléséhez való hozzájárulásának mértéke forrásarányos módon tervezett. | **Megfelelt**: Amennyiben a projektben a RCO46 indikátorra tett célérték vállalás esetében az 1 km-re eső támogatási kérelem benyújtásakori igényelt támogatási összeg 409 800 000 Ft vagy az alatti.  **Részben megfelelt**: Amennyiben a projektben a RCO46 indikátorra tett célérték vállalás esetében az 1 km-re eső támogatási kérelem benyújtásakori igényelt támogatási összeg 409 800 000 Ft - 575 833 570 Ft közötti.  **Nem felelt meg:** Amennyiben a projektben a RCO46 indikátorra tett célérték vállalás esetében az 1 km-re eső támogatási kérelem benyújtásakori igényelt támogatási összeg 575 833 570 Ft vagy afeletti. | Megfelelt  Részben megfelelt  Nem felelt meg |
|  | Szakmai indokoltság | A fejlesztés a jelentősebb forgalmú közutakon valósul meg. | **Megfelelt:** Amennyiben a fejlesztéssel érintett közúton zajló forgalomnagyság (átlagos napi forgalom - ÁNF) mértéke 2000 ÁNF feletti.  **Részben megfelelt:** Amennyiben a fejlesztéssel érintett közúton zajló forgalomnagyság (átlagos napi forgalom - ÁNF) mértéke 500-2000 ÁNF.  **Nem felelt meg:** Amennyiben a fejlesztéssel érintett közúton zajló forgalomnagyság (átlagos napi forgalom - ÁNF) mértéke 500 ÁNF alatti.  Az adatokat a KIRA adatbázisának (<http://kira.gov.hu/kira/>) aktuális adatai alapján szükséges megadni.  Amennyiben a projekt több út/útszakasz fejlesztését is tartalmazza, a legalacsonyabb forgalomnagyságú út/útszakasz forgalomnagyságát kell figyelembe venni az értékelés során. | Megfelelt  Részben megfelelt  Nem felelt meg |
|  | Integráltság | A támogatási kérelem tartalmaz közösségi közlekedés színvonalát javító fejlesztést. | **Megfelelt**: Minden fejlesztéssel érintett útszakasz esetében tartalmaz a támogatási kérelem közösségi közlekedés színvonalát javító fejlesztést.  **Részben megfelelt**: Legalább egy fejlesztéssel érintett útszakasz esetében tartalmaz a támogatási kérelem közösségi közlekedés színvonalát javító fejlesztést.  **Nem felelt meg**: A fejlesztéssel érintett útszakasz(ok) esetében a támogatási kérelem nem tartalmaz közösségi közlekedés színvonalát javító fejlesztést. | Megfelelt  Részben megfelelt  Nem felelt meg |
|  | Szinergia | A projekt kapcsolódik egyéb uniós vagy hazai forrásból támogatott fejlesztésekhez. | **Megfelelt**: Amennyiben a projekt közvetlenül kapcsolódik uniós vagy hazai forrásból támogatott fejlesztésekhez is (pl.: a korábban fejlesztéssel érintett út további folytatólagos, eddig fejlesztéssel nem érintett szakaszának felújítására kerül sor).  **Részben megfelelt:** Amennyiben a projekt közvetetten kapcsolódik uniós vagy hazai forrásból támogatott fejlesztésekhez. A fejlesztéssel érintett útszakasz korábban uniós vagy hazai forrásból megvalósult/megvalósítás alatt álló fejlesztés elérhetőségét, megközelíthetőségét javítja.  **Nem felelt meg:** Amennyiben a projekt közvetlenül és közvetetten sem kapcsolódik egyéb uniós vagy hazai forrásból támogatott fejlesztéshez.  Közvetlen és közvetett kapcsolódás alatt is a hatályos támogatási szerződéssel rendelkező és/vagy megvalósult projektek értendők. A megalapozó dokumentumban szükséges bemutatni a szempontnak való megfelelést a kapcsolódó projekt rövid bemutatásával és projekt azonosítójának megadásával.  Amennyiben a projekt több település/út fejlesztését érinti, legalább egyik fejlesztéssel érintett út/útszakasz esetében a kapcsolódásnak megállapíthatónak kell lenni. | Megfelelt  Részben megfelelt  Nem felelt meg |

**Területspecifikus kiválasztási kritériumok**

**a TOP Plusz-6.1.2-21 kódszámú,**

**4 és 5 számjegyű utak fejlesztése című felhívásban**

**Győr-Moson-Sopron vármegye**

|  | **Értékelési szempont** | **Adható pontszám** | **Magyarázat** |
| --- | --- | --- | --- |
| **0.** | A projekt tartalmi megfelelősége. | **0-28** | Az általános és felhívás-specifikus szövegesen értékelt releváns kiválasztási kritériumok alapján elért pontszám arányos összege. |
|  | **Hozzájárulás a megyei területfejlesztési program prioritásaihoz** | | |
|  | A tervezett projekt hozzájárulása a területfejlesztési program által meghatározott prioritásokhoz és az ezekhez rendelt intézkedésekhez. | 0/4/8 | Győr-Moson-Sopon Megyei Területfejlesztési Stratégiai Program 3. Prioritások azonosítása fejezet (28. oldaltól). A dokumentum elérhetősége:  <https://www.gymsmo.hu/data/files/2021/teruletfejlesztes_anyagok/GYMS_StrategiaiProgram_3.0_20210907_01.pdf>  **0 pont:** Ha a tervezett projekt nem illeszkedik.  **4 pont:** Ha a tervezett projekt illeszkedik, és részletesen bemutatja az adott prioritáshoz való illeszkedést. Prioritás 1 (28. oldal): Innovatív, rugalmas, versenyképes gazdaság.  **4 pont:** A tervezett projekt részletesen bemutatja az adott prioritáshoz és az ahhoz rendelt intézkedéshez való illeszkedést. Prioritás 4 (50. oldal): Jobban összekapcsolódó Európa: a stratégiai szállítási és digitális hálózatokkal.  Amennyiben a projekt mindkét prioritáshoz illeszkedik, a pontszámok összeadódnak (8 pont).  A szempontnak való megfelelést a megalapozó dokumentumban szükséges bemutatni. |
|  | A tervezett projekt illeszkedik a területfejlesztési programban lehatárolt fejlesztési célterületekhez rendelt fejlesztési irányokhoz. | 0/4 | Győr-Moson-Sopon Megyei Területfejlesztési Stratégiai Program 2.1.4. TERÜLETI CÉLOK (17. oldaltól). A dokumentum elérhetősége:  <https://www.gymsmo.hu/data/files/2021/teruletfejlesztes_anyagok/GYMS_StrategiaiProgram_3.0_20210907_01.pdf>  **0 pont:** A tervezett projekt nem illeszkedik.  **4 pont:** A tervezett projekt illeszkedik. Az illeszkedés bemutatásra kerül.  A szempontnak való megfelelést a megalapozó dokumentumban szükséges bemutatni. |
|  | **Területi egyenlőtlenségek csökkentése** | | |
|  | A fejlesztéssel érintett közúton zajló forgalomnagyság. | 0/2/4/6/8/10 | A megalapozó dokumentumban szükséges bemutatni a szempontnak való megfelelést.  Az adatokat a KIRA adatbázisának (<http://kira.gov.hu/kira/>) támogatási kérelem benyújtásakor legfrissebb adatai alapján szükséges megadni.  Amennyiben a projekt több út fejlesztést is tartalmaz, a legalacsonyabb forgalomnagyságú út forgalomnagyságát kell figyelembe venni a pontozás során.  **0 pont:** 0-200 ÁNF  **2 pont:** 201-500 ÁNF  **4 pont:** 501-1000 ÁNF  **6 pont:** 1001-1500 ÁNF  **8 pont:** 1501-2000 ÁNF  **10 pont:** 2001 és afeletti ÁNF |
|  | A fejlesztéssel érintett útvonal(ak)on helyközi közösségi közlekedés is zajlik vagy működtetése tervezett. | 0/6 | A közösségi közlekedési szolgáltató nyilatkozatát szükséges csatolni a támogatási kérelemhez arról, hogy a fejlesztéssel érintett nyomvonalon mely irányba, hány járatot üzemeltet, azok milyen átlagos utasszámmal közlekednek; VAGY hogy a fejlesztéssel érintett nyomvonalon mely irányba, hány járat indítása tervezett, milyen várható utasforgalommal.  **0 pont:** amennyiben a projekt keretében érintett útszakasz(ok)on nem zajlik helyi közösségi közlekedés és nem is tervezett, vagy nem került benyújtásra a közösségi közlekedési szolgáltató nyilatkozata.  **6 pont:** amennyiben a közösségi közlekedési szolgáltató nyilatkozata alapján a projekt keretében érintett - legalább egy - útszakaszon helyi közösségi közlekedés folyik vagy annak működtetése tervezett. |
|  | A projekt részeként kerékpárosbarát útvonal is kiépítésre vagy kijelölésre kerül (pl.: kerékpársáv, vagy koppenhágai típusú kerékpársáv). | 0/6 | A megalapozó dokumentumban szükséges bemutatni a szempontnak való megfelelést.  **0 pont:** amennyiben a projekt nem tartalmaz kerékpáros útvonal kiépítést/kijelölést.  **6 pont:** amennyiben a projekt tartalmaz kerékpáros útvonal kiépítést/kijelölést (beleértve: ha kialakításra kerülő kerékpáros útvonal az indokolt részeken (pl.: ívek, keresztezések, keresztmetszeti vonalvezetési adottságok stb. okok miatt) közúttól elválasztott kerékpárforgalmi létesítményként kerül kiépítésre). |
|  | **Hozzájárulás a gazdasági növekedéshez** | | |
|  | A fejlesztéssel érintett településeken működő vállalkozások száma. | 0/2/4/6 | A szempontnak való megfelelést az érintett települések jegyzőjének igazolásának a csatolásával kérjük bemutatni. Amennyiben a projekt több települést is érint úgy a vállalkozások számai összeadandóak.  **0 pont:** nem került bemutatásra a szempontnak való megfelelés, vagy jegyzői igazolással nem alátámasztott vagy a vállalkozások száma 0 db.  **2 pont:** amennyiben a fejlesztéssel érintett településeken működő vállalkozások száma 1-9 db.  **4 pont:** amennyiben a fejlesztéssel érintett településeken működő vállalkozások száma 10-19 db.  **6 pont:** amennyiben a fejlesztéssel érintett településeken működő vállalkozások száma 20 db és afölötti. |
|  | A projekt megvalósításával érintett település a 290/2014. (XI. 26.) Korm. rendelet 3. sz. melléklete alapján kedvezményezett, fejlesztendő, komplex programmal fejlesztendő járásba tartozó településnek minősül. | 0/2 | A projekt adatlapon szükséges rögzíteni az megvalósítással érintett településeket és jogszabály szerinti besorolásuk bemutatását a megalapozó dokumentumban kell részletezni.  A feltétel teljesülésének vizsgálata a hivatkozott jogszabály alapján történik:  **0 pont:** amennyiben a projekt megvalósításával érintett település(ek) egyik kategóriába sem sorolható(ak).  **2 pont:** amennyiben a projekt megvalósításával érintett település valamely kategóriába (kedvezményezett, fejlesztendő, komplex programmal fejlesztendő járásba) besorolható. Amennyiben a projekt több települést érint és legalább egy település valamelyik kategóriába besorolható 2 pont adható. |
|  | A megvalósítási helyszínekkel érintett települések összesített lakónépessége. | 0/2/4/6/8/10 | Azon települések lakónépessége kerül összeadásra, amelyek közigazgatási területén útberuházás történik.  Az érintett települések lakosságszámát a megalapozó dokumentumban szükséges bemutatni.  Adatok forrásának a támogatási kérelem benyújtásakor legfrissebb KSH helyiségnévtár (<https://www.ksh.hu/apps/hntr.main>) adatokat szükséges tekinteni.  **0 pont:** 0-500 fő  **2 pont:** 501-1000 fő  **4 pont:** 1001-2000 fő  **6 pont:** 2001-3000 fő  **8 pont:** 3001-4000 fő  **10 pont:** 4001 és afelett |
|  | **Összesen:** | **80** |  |